Nyeste Skilderie af Kiøbenhavn, 1813-05-01
Charlottenburg d. 21 April. Følgende ere de i Dag indløbne nyeste authentiske Efterretninger om Spandaus Beleiring: Da d. 19de om Aftenen den paa 6 Timer sluttede Vaabenstilstand var udløben, forekom Commandanten den Storm, der skulde foretages, med det Forslag, at han d. 20de om Morgenen vilde forklare sig, uden at der af den Aarsag skulde finde en Vaabenstilstand Sted. De Beleirende befrygtede derfor med Grund samme Nat et Udfald, og lavede sig til at modtage samme med Eftertryk, men der skeete om Natten intet synderlig andet, end at der gjensidig vexledes Canonskud. Kl. 6 om Morgenen udsendte Commandanten Capitulationen, der indeholdt fri Afmarsch med Gevær og Vaaben, 2 Canoner, Overcommandens Bibeholdelse, uden Escorte, hvilket, under Tingenes Stilling, blev afslaaet. De Beleirende forberedte sig derfor næste Nat til en Storm. J Følge heraf begyndte de et stærkt Bombardement paa Fæstningen og Staden, hvorved om Aftenen Staden paa Fæstningens Side kom i Brand, hvilken, da en stærk Blæst reiste sig, greb saa hurtig om sig, at denne hele Deel af Staden snart stod i Luer, og hele Egnen omkring Staden og Fæstningen blev oplyst, af hvilken Aarsag de Beleirende ophævede Stormen, og indskrænkede sig til at allarmere Garnisonen paa alle Kanter. Paa vor Side bleve nogle deels stærkt, deels let saarede. Fiendens Tab kan ikke nøie bestemmes. Artillerie-Capitain Ludwig reddedes fra en Flinte kugle i Underlivet ved den Gulddaase, han tilfældigviis havde i Lommen, og fra hvilken Kuglen sprang tilbage, men bøiede ganske. Sandsynligviis have de Franske mistet ved dette Angreb en stor Deel af deres Levnetsmidler, da de formedelst Allarmeringen maatte være overalt paa Voldene, og altsaa ikke kunde tænke paa Slukning. Dette vil have Fæstningens hastige Overgivelse til Følge. (Spandau er en nærsom Stad og Fæstning, ved Floden Havel, hvor Spree falder deri, i Mittelmark Brandenburg, 2 Mile fra Berlin, driver Skibsfart, Handel og Manufacturer, ogsaa findes der en fransk Colonie. Her er et Tugt- og Spindehuus og en fortreffelig Geværfabrik, i hvilken Løbene til alle Geværer for hele den Preussiske Armee smeddes, bores, og slibes i det Grove, men siden udarbeides i Potsdam, skjærpes og forsynes med Laase. Ligeledes forfærdiges her Bajonetterne saavelsom Klinger og Kyrasser. Fæstningen uden for Staden, som Churførste Joachim II. har anlagt, tjener til Statsfangernes Opbevaring. Jndbyggernes Tal er 6000.) Wittenberg, d. 19 April. D. 16 d. M. gik vi fra Dessau til den lille By Zanow, for derfra at styre Wittenbergs Jndtagelse. Den 17de gjorde, 800 Mand Franske et Udfald. De mistede 78 Fanger og 1 Oberstlieutenant; de Dødes Tal kan ikke bestemmes; vi for største Delen Preussere, havde I dræbt og 17 saarede Officierer, og døde og saarede Gemene omtrent 250 Mand. Bombardementet tog, efter GrevWittensteins Befaling, sin Begyndelse d. 18 Kl. 8. Gener. Kosatschkowsky, som commanderer Bro skandsen, fik befaling at angribe paa samme Tid. Den hensendte Parlamentair blev stolt afvist. Be skydningen frugtede lidet; det brændte paa 11 Steder, nogle 60 Kugler rammede. Batterierne ligge for langt borte. Nu bestræbe vi os for, at afbrænde Broen, men hvilket formedelst Broskandsen og de af de Franske imellem Staden og Elbbredden anlagte mange Batterier, rigtig nok er et militairisk Problem. Men er Broen eengang afbrændt, saa er Besætningen af 3600 M. ligesom indmuret. - Bernburg er i Dag d. 19de endnu ikke over; Gener. Yorck staaer for samme. - Gen. Adj. Kutusow er i Leipzig; vort Corps bliver forstærket med 80 Batailloner og 96 Escadroner.